News Update: Binance.sg เตรียมปิดแพลตฟอร์ม ยกเลิกการขอใบอนุญาตในสิงคโปร์แล้ว หยุดให้บริการ 13 ก.พ. ปีหน้า - FINNOMENA
Binance เตรียมยกเลิกคำขอใบอนุญาตให้บริการในสิงคโปร์ และจะหยุดให้บริการลูกค้าสิงคโปร์ภายในวันที่ 13 ก.พ. ปีหน้า
13 ธ.ค. 2564

Binance เตรียมยกเลิกคำขอใบอนุญาตให้บริการในสิงคโปร์ และจะหยุดให้บริการลูกค้าสิงคโปร์ภายในวันที่ 13 ก.พ. ปีหน้า
ก่อนหน้านี้ Binance Asia Services (BAS) บริษัทในเครือของ Binance เป็นหนึ่งใน 170 บริษัทคริปโทฯ ที่ยื่นขอใบอนุญาต Digital Payment Token ของสิงคโปร์ ซึ่งจะทำให้บริษัทเหล่านี้สามารถให้บริการเกี่ยวกับสินทรัพย์ดิจิทัลแก่ผู้ใช้งานชาวสิงคโปร์ได้ โดยกระบวนการขอใบอนุญาตยังอยู่ในระหว่างการตรวจสอบ
ล่าสุด (13 ธ.ค.) Binance ประกาศว่า จะหยุดให้บริการผ่านเว็บไซต์ Binance.sg โดยจะปิดบัญชีผู้ใช้งานทั้งหมด และผู้ใช้งานต้องปิดโพซิชั่นภายในวันที่ 13 ก.พ. 2022 โดยจะปรับ BAS ให้เป็นศูนย์เทคโนโลยีและ R&D
การประกาศดังกล่าวมีผลบังคับใช้ทันที โดย Binance Singapore จะปิดรับลูกค้าใหม่ และไม่อนุญาตให้ผู้ใช้งานปัจจุบันฝากสินทรัพย์เพิ่มเติม แต่ผู้ใช้งานยังสามารถซื้อขายได้จนถึงวันที่ 12 ม.ค. 2022 และหลังจากนั้นจะสามารถทำได้แค่ถอนเงินและคริปโทฯ จนถึงวันที่ 13 ก.พ. 2022
ข้อมูลจากองค์การเงินตราแห่งประเทศสิงคโปร์ (MAS) ระบุว่า บริษัทคริปโทฯ กว่า 100 แห่ง ได้ดำเนินการถอนคำร้อง หรือถูกปฏิเสธจากใบอนุญาต Digital Payment Token ของสิงคโปร์ และมีเพียง 4 บริษัทเท่านั้นที่ได้รับใบอนุญาตดังกล่าว
Changpeng Zhao ซีอีโอของบริษัท กล่าวว่า Binance ได้จัดตั้งบริษัทสำนักงานใหญ่ทั่วโลก หลังทำงานในรูปแบบ Decentralized มาหลายปี โดยบริษัทสาขาสหรัฐฯ กำลังเตรียม IPO ในตลาดหุ้น ขณะที่ Huobi คู่แข้งคนสำคัญเลือกสิงคโปร์เป็นสำนักงานใหญ่ในภูมิภาคเอเชีย
อ้างอิง: https://www.coindesk.com/policy/2021/12/13/binance-singapore-drops-crypto-license-plans-in-city-state/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Binance
Crypto
News Update
สิงคโปร์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA